title: Salīkla
text: Salīklā geriausi ī šešiaeilē mėižē, nuor tink ė dvėeilē. Paprastā salīklā mėižius aba kėtus grūdus daigėn ont grindu – pradiuo kelės dėinas mėrkėn bačkuo, paskom pabera šėltuo vėituo (prīš saulė aba truobesie), ožkluoj driegna druobolė ė tap laika kuokė nedielė. Paskom grūdus liuob sodžiuovins, nūtrins daigus ė ropē somals. Nug XX o. salīklā taisītė pradiets nauduotė tuokis metalėnis cėlėndros.